Document ID: 32006D0438

KOMISIJAS LĒMUMS
(2006. gada 27. jūnijs),
ar ko groza Lēmumu 2006/148/EK par profilaktisko vakcināciju pret ļoti patogēno H5N1 apakštipa putnu gripu un ar to saistītiem pārvietošanas noteikumiem Francijā
(izziņots ar dokumenta numuru K(2006) 2875)
(Autentisks ir tikai teksts franču valodā)
(2006/438/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (1), un jo īpaši tās 57. panta 2. punktu,
tā kā:
(1)
Ar Komisijas 2006. gada 24. februāra Lēmumu 2006/148/EK par profilaktisko vakcināciju pret ļoti patogēno H5N1 apakštipa putnu gripu un ar to saistītiem pārvietošanas noteikumiem Francijā (2) ir apstiprināts plāns par profilaktisko vakcināciju pret ļoti patogēno H5N1 apakštipa putnu gripu (“profilaktiskās vakcinācijas plāns”), kuru 2006. gada 21. februārī Komisijai iesniedza Francija, un noteikti pasākumi, kas jāveic Francijā, kur notiek profilaktiskā vakcinācija.
(2)
Atbilstīgi profilaktiskās vakcinācijas plānam Francija ir uzsākusi pīļu un zosu vakcināciju pret ļoti patogēno H5N1 apakštipa putnu gripu, un tas tiek uzskatīts par eksperimentālu projektu, jo pieredze šo sugu profilaktiskajā vakcinēšanā ir ierobežota.
(3)
Atbilstīgi profilaktiskās vakcinācijas plānam, kas apstiprināts ar Lēmumu 2006/148/EK, vakcinācija jāpabeidz līdz 2006. gada 1. aprīlim.
(4)
Francija 2006. gada 20. aprīlī iesniedza pirmo vispārējo ziņojumu par vakcinācijas izmantošanu. Bez tam Francija ir pieprasījusi profilaktiskās vakcinācijas izmantošanas pagarinājumu ar tādiem pašiem noteikumiem kā līdz 2006. gada 30. jūnijam, lai iegūtu lielāku pieredzi un epidemioloģisko izpratni, un attiecīgi iesniegusi profilaktiskās vakcinācijas plāna grozījumus.
(5)
Pamatojoties uz Francijas iesniegtajā ziņojumā ietverto informāciju, Komisija uzskata, ka ir vajadzīga tālāka praktiskā pieredze vakcīnu izmantošanā pret pīļu un zosu ļoti patogēnās H5N1 apakštipa putnu gripas izplatīšanos. Tādēļ ir lietderīgi līdz 2006. gada 30. jūnijam apstiprināt Francijas pieprasīto profilaktiskās vakcinācijas pagarinājumu.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/148/EK 2. panta 1. punkta pirmo daļu aizstāj ar šādu:
“1. Profilaktiskās vakcinācijas plāns pret ļoti patogēno H5N1 apakštipa putnu gripu, kurā paredzēta vakcinācija līdz 2006. gada 30. jūnijam un kuru Francija iesniedza Komisijai 2006. gada 21. februārī (“profilaktiskās vakcinācijas plāns”), un tā 2006. gada 20. aprīļa grozījumi ir apstiprināti.”
2. pants
Adresāts
Šis lēmums ir adresēts Francijas Republikai.
Briselē, 2006. gada 27. jūnijā

Labels: 3
0
18
6